sagorsarker/bangla-wikipedia huggingface dataset:
হামিদ মীর

হামিদ মীর () (জন্ম: জুলাই ২৩, ১৯৬৬) একজন পাকিস্তানি সাংবাদিক, কলাম লেখক এবং লেখক। তিনি সাংবাদিক পরিবারে লাহোরে জন্মগ্রহণ করেন, মীর প্রথম থেকেই পাকিস্তানি পত্রিকার সাংবাদিক হিসেবে কাজ করেন। তিনি বর্তমানে জিও নিউজের রাজনৈতিক বিষয়ক টকশো "ক্যাপিটাল টক" উপস্থাপনা করছেন। তিনি জাতীয় ও আন্তর্জাতিক উর্দু এবং ইংরেজি উভয়ই সংবাদপত্রের জন্য কলাম লিখে থাকেন।
১১ই সেপ্টেম্বরের হামলার পরে মীর ওসামা বিন লাদেনের সাক্ষাৎকার নেন। মীর তার কর্মজীবনে বিভিন্ন বিশ্ব নেতাদের সাক্ষাৎকার নিয়েছেন, তাদের মধ্যে জন কেরি, হিলারি ক্লিনটন, টনি ব্লেয়ার, কলিন পাওয়েল, নেলসন ম্যান্ডেলা এবং শিমোন পেরেজর মতো বিশ্ব নেতারাও রয়েছেন। তিনি শাহরুখ খানের মতো তারকাদেরও সাক্ষাৎকার নিয়েছেন।
তিনি তার কাজের জন্য বেসামরিক পুরস্কার হিলাল-ই-ইমতিয়াজে ভূষিত হন। তিনি ২০১৬ সালে "সবচেয়ে প্রানবন্ত সাংবাদিক পুরস্কার" বিভাগে ফ্রি প্রেস অ্যাওয়ার্ড এ ভূষিত। ২০১৭ সালে তিনি তার কাজের জন্য সাংবাদিক উপস্থাপক হিসেবে জাফরুল্লাহ খান জামালীর দ্বারা আজীবন সম্মাননা পুরস্কার অর্জন করেন।
হামিদ মীর ১৯৬২ সালের জুলাইয়ে পাঞ্জাবের লাহোরে জন্মগ্রহণ করেন। তিনি সরকারি সেন্ট্রাল মডেল স্কুল, লাহোর থেকে মাধ্যমিক শিক্ষা সম্পন্ন করেন। তিনি গভর্নমেন্ট কলেজ অব সায়েন্স থেকে তার মাধ্যমিক ডিগ্রী এবং গভর্নমেন্ট কলেজ থেকে ব্যাচেলর অব আর্টস (বিএ) ডিগ্রি অর্জন করেন। তিনি ১৯৮৯ সালে পাঞ্জাব বিশ্ববিদ্যালয় থেকে গণ যোগাযোগে উপর মাস্টার্স অব আর্টস (এমএ) ডিগ্রি অর্জন করেন। প্রথমদিকে তিনি ক্রিকেট খেলতে চেয়েছিলেন কিন্তু বাবার হঠাৎ মৃত্যুতে, তিনি খেলা ছেড়ে দেন। 
মীর একটি সাহিত্যিক এবং সাংবাদিক পরিবারের অন্তর্গত। তার পিতামহ মীর আব্দুল আজিজ, ছিলেন শিয়ালকোট এর। মীরের বাবা ওয়ারিস মীর, ছিলেন "দৈনিক জং এর" কলাম লেখক। 
মীরের মতে, ১৯৪৭ সালে স্বাধীনতা লাভের পর ১৯৪৭ সালেই জম্মু থেকে পাকিস্তান যাওয়ার সময় তার মা, তার পুরো পরিবারকে হারান। তার ভাই তার চোখের সামনে হিন্দু দাঙ্গায় হামলায় মারা যান। তার মাকে অপহরণ করা হয় এবং আত্মীয়দের মৃতদেহের নিচে নিজেকে লুকিয়ে তিনি তার জীবন রক্ষা করেন। 
তার বাবা ৯ জুলাই ১৯৮৭ সালে ৪৮ বছর বয়সে রহস্যময় পরিস্থিতিতে মৃত্যুবরণ করেন। তার পিতার মৃত্যুর পর অবিলম্বেই সাংবাদিকতার পেশায় প্রবেশ করেন মীর! মীরের তিন ভাই, তাদের মধ্যে দুইজন সাংবাদিকও আছেন, আমীর মীর ও ইমরান মীর। মীরের স্ত্রী পাকিস্তান টেলিভিশন ও একটি বেসরকারি টেলিভিশন চ্যানেলের সাথে বহু ধরে কাজ করছেন। এই দম্পতি দুই সন্তান আছে। নিরাপত্তার কারণে তার সন্তান ও স্ত্রী দেশের বাইরে কিছুদিন কাটিয়েছিলেন।
ভাগীরথী এক্সপ্রেস

এসি চেয়ার কার, দ্বিতীয় শ্রেণীর আসন ও সাধারণ ট্রেনের কোচ এই ট্রেনে পাওয়া যায়। সাধারণ শ্রেণী ছাড়া সব শ্রেণীর জন্য টিকিট সংরক্ষণ পূর্বেই প্রয়োজন। এই ট্রেনটিতে তৎকাল প্রকল্পের পরিষেবা পাওয়া যায়, যেখানে প্যান্ট্রি কার উপলব্ধ নয়। উভয় অভিমুখে যাত্রার সময় এটি ডব্লিউএপি-৫ বা ডব্লিউএপি-৭ বা ডব্লিউএপি-৪ ইঞ্জিন দ্বারা চালিত হয়।
ভাগীরথী এক্সপ্রেস (১৩১০৩) শিয়ালদহ থেকে ১৮:২০ টায় ছেড়ে রাণাঘাট জংশন (১৯:৫৩), কৃষ্ণনগর সিটি জংশন (২০:২২), বেথুয়াডহরী (২০:৪৭), দেবগ্রাম (২০:৫৮), পলাশী (২১:১১), রেজিনগর (২১:১৮), বেলডাঙা (২১:৩২), বহরমপুর কোর্ট (২১:৪৯), কাশিমবাজার (২১:৫৬), মুর্শিদাবাদ (২২:০৪), জিয়াগঞ্জ (২২:১২), ভগবানগোলা (২২:২৪) অতিক্রম করে লালগোলায় (২২:৫০) পৌঁছায়। ১৩১০৪ ভাগীরথী এক্সপ্রেস লালগোলা (৫:৫০) থেকে যাত্রা শুরু করে জিয়াগঞ্জ , ৬:১২ টায় মুর্শিদাবাদ, ৬:২৮ টায় বহরমপুর কোর্ট, ৬:৪৪ টায় বেলডাঙা, ৭:০৫ টায় পলাশী, ৭:৩২ টায় বেথুধাহারি, ৮:১২ টায় কৃষ্ণনগর, ৮:৪৯ টায় রানাঘাট অতিক্রম করে ১০:২৫ টায় শিয়ালদহ স্টেশনে পৌঁছায়।
মারিয়া বেলো

মারিয়া এলেনা বেলো (; জন্ম: ১৮ এপ্রিল ১৯৬৭) হলেন একজন মার্কিন অভিনেত্রী ও লেখিকা। তিনি চিকিৎসা নাট্যধর্মী "ইআর" (১৯৯৭-১৯৯৮)-এ ডক্টর অ্যানা ডেল অ্যামুকো চরিত্রে অভিনয় করে পরিচিতি অর্জন করেন। তিনি "দ্য কুলার" (২০০৩) ছবিতে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং "আ হিস্ট্রি অব ভায়োলেন্স" ছবিতে অভিনয় করে নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
"দ্য গার্ডিয়ান" অনুসারে তিনি অস্কারের মনোনয়ন না পাওয়া অন্যতম সেরা একজন অভিনেত্রী।
বেলো ১৯৬৭ সালের ১৮ই এপ্রিল পেনসিলভেনিয়া অঙ্গরাজ্যের নরিসটাউনে জন্মগ্রহণ করেন। তার মা ক্যাথি বিদ্যালয়ের সেবিকা ও শিক্ষক এবং বাবা জো বেলো একজন টিকাদার। তার বাবা ইতালির মন্তেললার বংশোদ্ভূত ইতালীয় মার্কিন এবং মা পোলীয় মার্কিন। বেলো শ্রমিক-শ্রেণীয় রোমান ক্যাথলিক পরিবারে বেড়ে ওঠেন এবং পেনসিলভেনিয়ার র‍্যাডনরের আর্চবিশপ জন ক্যারল হাই স্কুলে পড়াশোনা করেন। তিনি ভিলানোভা বিশ্ববিদ্যালয়ে রাষ্ট্রবিজ্ঞান বিষয়ে পড়াশোনা করেন। স্নাতক সম্পন্নের পর বেলো একাধিক নিউ ইয়র্ক মঞ্চনাটকে কাজের মধ্য দিয়ে অভিনয়ের দক্ষতা অর্জন করেন।
বেলোর শুরুর দিকের টেলিভিশন কর্মগুলো হল "দ্য কমিশ" (১৯৯১), "ডিউ সাউথ" (১৯৯৪), "নোহোয়ার ম্যান" (১৯৯৫), "মিজারি লাভস কোম্পানি" (১৯৯৫)-এর কয়েকটি পর্বে অভিনয়। তিনি গোয়েন্দা টিভি ধারাবাহিক "মিস্টার অ্যান্ড মিসেস স্মিথ"-এর মিসেস স্মিথ চরিত্রে অভিনয় করে প্রথম সফলতা অর্জন করেন, তবে ধারাবাহিকটি ৮ সপ্তাহ চলার পর বন্ধ হয়ে যায়। এরপর তিনি চিকিৎসা নাট্যধর্মী "ইআর"-এর তৃতীয় মৌসুমের (১৯৯৭) শেষ তিনটি পর্বে এবং চতুর্থ মৌসুমে (১৯৯৮) নিয়মিতভাবে ডক্টর অ্যানা ডেল অ্যামুকো চরিত্রে অভিনয় করে পরিচিতি অর্জন করেন।
বেলো "কয়োট আগলি" (২০০০) দিয়ে চলচ্চিত্রে আগমন করেন। তিনি "দ্য কুলার" (২০০৩) চলচ্চিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। এরপর তিনি "আ হিস্ট্রি অব ভায়োলেন্স" (২০০৫) চলচ্চিত্রে অভিনয় করে নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
বেলোর প্রাক্তন প্রেমিক ড্যান ম্যাকডারমটের ঔরসে এক পুত্র রয়েছে। ২০১৩ সালের নভেম্বর মাসে তিনি তার তৎকালীন সঙ্গী ক্লের মুনের সাথে তার সমকামী সম্পর্কের কথা লিখেন।
২০১৯ সালের ২৯শে ডিসেম্বর ফ্রান্সের প্যারিসে ছুটি কাটাতে গিয়ে তার ও ডমিনিক ক্রেনের সাথে তার বাগদান সম্পন্ন হয়। ২০২০ সালের ফেব্রুয়ারি মাসে ৯২তম একাডেমি পুরস্কারে অংশগ্রহণকালে তারা প্রথমবারের মত একত্রে জনসম্মুখে আসেন এবং তাদের বাগদানের কথা প্রকাশ করেন।
আন্দুল রেলওয়ে স্টেশন

আন্দুল রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি আন্দুল এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১২ কি.মি. দূরে স্টেশনটি অবস্থিত।
আন্দুল রেলওয়ে স্টেশনটি পশ্চিমবঙ্গের আন্দুল রেলওয়ে স্টেশন রোড, রাজারবাগান,আন্দুলতে অবস্থিত। স্টেশন কোড (এডিএল)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি সাঁকরাইল এবং মৌড়ীগ্রাম এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
কেন ঘোষ

কেন ঘোষ হলেন একজন ভারতীয় হিন্দি চলচ্চিত্র পরিচালক ও চিত্রনাট্যকার। তিনি চলচ্চিত্র ও টেলিভিশন ধারাবাহিক প্রযোজনাও করে থাকেন।
তৈয়বা মজুমদার

তৈয়বা মজুমদার (১৯২১ - ১৮ জানুয়ারী, ২০০৮) ছিলেন একজন বাংলাদেশী গৃহবধূ এবং বেগম রোকেয়া পদক পুরস্কার গ্রহীতা। তিনি বাংলাদেশের সাবেক প্রধানমন্ত্রী ও বাংলাদেশ জাতীয়তাবাদী দল (বিএনপি) এর চেয়ারপারসন বেগম খালেদা জিয়া, সাবেক মন্ত্রী খুরশীদ জাহান হক (১৯৩৯-২০০৬), রাজনীতিবিদ সায়্যিদ ইস্কান্দার (১৯৫৩-২০১২) এবং শামীম ইস্কান্দারের মাতা।
তাইয়্যেবা মজুমদার বিয়ে করেছিলেন ইস্কান্দার মজুমদারকে। তারা দিনাজপুর জেলায় বসবাস করতেন, তবে মূলত তাদের আদি নিবাস পূর্ব বাংলার ফেনী জেলা ছিল। তাদের দুই কন্যা, খালেদা জিয়া ও খুরশিদ জাহান, এবং দুই পুত্র সায়্যিদ ইস্কান্দার ও শামীম ইস্কান্দার। তার মেয়ে খালেদা জিয়া, বিয়ে করেন জিয়াউর রহমান । জিয়াউর রহমান বাংলাদেশ সেনাবাহিনীর সাবেক প্রধান এবং রাষ্ট্রপতি ও খালেদা জিয়া বাংলাদেশের প্রথম ফার্স্ট লেডি। জিয়াউর রহমানের মৃত্যুর পর, বাংলাদেশ জাতীয়তাবাদী দলের চেয়ারপারসন হন খালেদা জিয়া এবং বহুবার বাংলাদেশের প্রধানমন্ত্রী নির্বাচিত হন। ২৫ জানুয়ারী ২০০৪ সালে তিনি বাংলাদেশ সরকার কর্তৃক বেগম রোকেয়া পদকে ভূষিত হন, বাংলাদেশের রাষ্ট্রপতি ইয়াজউদ্দিন আহম্মেদ তার হাতে পুরস্কার তুলে দেন। বাংলাদেশে নারী অধিকার ও অর্থনৈতিক উন্নয়নের অবদান রাখার জন্য তাকে এ পুরস্কার প্রদান করা হয় তিনি ১৮ জানুয়ারী ২০০৮ সালে দিনাজপুরে ৮৭ বছর বয়সে মারা যান। ১৮ জুন, ২০১৩ তারিখে আওয়ামী লীগের সংসদ সদস্য নাজমা আখতার তার সম্পর্কে অপমানজনক মন্তব্য করেছিলেন এবং সংসদে তার ধর্ম নিয়ে প্রশ্ন তুলেছিলেন, যার ফলে তৎকালীন বিরোধীদল বাংলাদেশ জাতীয়তাবাদী দলের সংসদ সদস্যগন সংসদ থেকে ওয়াক আউট করেন।
নাজিম উদ্দিন আহমেদ (ময়মনসিংহের রাজনীতিবিদ)

নাজিম উদ্দিন আহমেদ (জন্ম: ১২ সেপ্টেম্বর ১৯৫০) বাংলাদেশের রাজনীতিবিদ, মুক্তিযুদ্ধা ও আইনজীবী যিনি ময়মনসিংহ-৩ আসনের সাবেক সংসদ সদস্য। তিনি ময়মনসিংহ জেলা আওয়ামী লীগের সাবেক সাধারণ সম্পাদক ও ময়মনসিংহ জেলা মুক্তিযোদ্ধা সংসদের সাবেক কমান্ডার।
নাজিম উদ্দিন আহমেদের জন্ম ১২ সেপ্টেম্বর ১৯৫০ সালে ময়মনসিংহ জেলার গৌরীপুরের মোনাতি গ্রামে। তিনি স্নাতক সমমান শিক্ষিত।
নাজিম উদ্দিন আহমেদ একজন আইনজীবী। তিনি মুক্তিযুদ্ধ চলার সময় বৃহত্তর ময়মনসিংহের ছাত্রলীগের সভাপতি ছিলেন। বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ময়মনসিংহ জেলা আওয়ামী লীগের সাবেক সাধারণ সম্পাদক ও ময়মনসিংহ জেলা মুক্তিযোদ্ধা সংসদের সাবেক কমান্ডার।
ময়মনসিংহ-৩ আসনের সংসদ সদস্য মজিবুর রহমান ফকিরের মৃত্যুর পর ২০১৬ সালের উপনির্বাচনে তিনি আওয়ামী লীগের মনোনয়ন নিয়ে প্রথমবার সংসদ সদস্য নির্বাচিত হন। এর পর ২০১৮ সালের একাদশ জাতীয় সংসদ নির্বাচনে তিনি আওয়ামী লীগের মনোনয়ন নিয়ে একই আসন থেকে সংসদ সদস্য নির্বাচিত হন।
নাজিম উদ্দিন আহমেদের সঙ্গে চাকরি প্রত্যাশী তেত্রিশ বছর বয়সী এক নারীর ২০ জানুয়ারি ২০১৯ সালের ময়মনসিংহ মহানগরীর ঈষান চক্রবর্তী সড়কের মুক্তিযোদ্ধা সংসদ কার্যালয়ের ভেতর যৌন কেলেঙ্কারির ভিডিও ফেসবুক ও ইউটিউবসহ সোশ্যাল মিডিয়ায় ভাইরাল হয়। এর পর ধর্ষণের অভিযোগ করে এই নারী জানান, পুলিশ তার মামলা নেয়নি এবং তিনি ভয়ে আত্মগোপনে আছেন। এই অভিযোগকে চক্রান্ত বলে দাবি করেছেন সংসদ সদস্যসহ দলের নেতাকর্মী ও সমর্থকরা। সংসদ সদস্য বলছেন এটা সরকার বিরোধীদের কারসাজি।
দুর্গাপুর ইউনিয়ন, মতলব উত্তর

দুর্গাপুর বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
দুর্গাপুর ইউনিয়নের আয়তন ৫,৭১১ একর।
২০১১ সালের পরিসংখ্যান অনুযায়ী দুর্গাপুর ইউনিয়নের জনসংখ্যা ২৩,২২৪ জন। এর মধ্যে পুরুষ ১০,৭৫৮ জন এবং মহিলা ১২,৪৬৬ জন। মোট পরিবার ৫,২৩০টি।
মতলব উত্তর উপজেলার মধ্যাংশে দুর্গাপুর ইউনিয়নের অবস্থান। এ ইউনিয়নের উত্তরে বাগানবাড়ী ইউনিয়ন ও সাদুল্লাপুর ইউনিয়ন; পশ্চিমে ছেংগারচর পৌরসভা, দক্ষিণে ফতেপুর পশ্চিম ইউনিয়ন, ফতেপুর পূর্ব ইউনিয়ন ও ইসলামাবাদ ইউনিয়ন এবং পূর্বে ধনাগোদা নদী ও কুমিল্লা জেলার দাউদকান্দি উপজেলার দৌলতপুর ইউনিয়ন ও পাঁচগাছিয়া পশ্চিম ইউনিয়ন অবস্থিত।
দুর্গাপুর ইউনিয়ন মতলব উত্তর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০১১ সালের পরিসংখ্যান অনুযায়ী দুর্গাপুর ইউনিয়নের সাক্ষরতার হার ৫০.৩%।
সাঁকরাইল রেলওয়ে স্টেশন

সাঁকরাইল রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি সাঁকরাইল এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৬ কি.মি. দূরে স্টেশনটি অবস্থিত।
সাঁকরাইল রেলওয়ে স্টেশনটি পশ্চিমবঙ্গের সাঁকরাইল এ অবস্থিত। স্টেশন কোড (এসইএল)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি আবাদা এবং আন্দুল এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
সুভাষ ঘাই

সুভাষ ঘাই (জন্ম: ২৪ জানুয়ারি, ১৯৪৫) হলেন একজন ভারতীয় চলচ্চিত্র পরিচালক, প্রযোজক ও চিত্রনাট্যকার। তিনি প্রধানত হিন্দি চলচ্চিত্রে তার অবদানের জন্য পরিচিত। তার গুরুত্বপূর্ণ কাজগুলির অন্যতম "কালীচরণ" (১৯৭৬), "বিশ্বনাথ" (১৯৭৮), "মায়েরি" (১৯৭৬), "কর্জ", "হিরো" (১৯৮৩), "মেরি জঙ্গ" (১৯৮৫), "কর্ম" (১৯৮৬), "রাম লখন" (১৯৮৯), "সওদাগর" (১৯৯১), "খলনায়ক" (১৯৯৩), "পরদেশ" (১৯৯৭), "তাল" ও "ব্ল্যাক অ্যান্ড হোয়াইট" (২০০৮)। ১৯৮২ সালে তিনি মুক্তা আর্টস প্রাইভেট লিমিটেড প্রতিষ্ঠা করেন। ২০০৬ সালে সামাজিক সমস্যা-কেন্দ্রিক চলচ্চিত্র "ইকবাল" প্রযোজনার জন্য তিনি একটি জাতীয় চলচ্চিত্র পুরস্কার অর্জন করেন। সেই বছরই তিনি মুম্বই শহরে প্রতিষ্ঠা করেন হুইসলিং উডস ইন্টারন্যাশানাল ইনস্টিটিউট। ২০১৫ সালে তিনি ভারতীয় চলচ্চিত্রে বিশেষ অবদানের জন্য আন্তর্জাতীয় ভারতীয় চলচ্চিত্র অ্যাকাডেমি পুরস্কার লাভ করেন।
মুদ্রণ ও প্রকাশনা অধিদপ্তর

মুদ্রণ ও প্রকাশনা অধিদপ্তর হল বাংলাদেশ সরকারের জনপ্রশাসন মন্ত্রণালয়ের সংযুক্ত একটি অধিদপ্তর। এটি বাংলাদেশের সরকারী মুদ্রণ, প্রকাশনা, স্টেশনারী ও টাকা ছাপানোর কাজ করে। এর সদরদপ্তর ঢাকার তেজগাঁওয়ে অবস্থিত।
মুদ্রণ ও প্রকাশনা অধিদপ্তর ১৯৭২ সালের ৩০ আগস্ট পাকিস্তান আমলের সম্পত্তি নিয়ে মুদ্রণ, লেখসামগ্রী, ফরম ও প্রকাশনা পরিদপ্তর হিসেবে প্রতিষ্ঠিত হয়। ২০০৫ সালে পরিদপ্তর থেকে অধিদপ্তরে উন্নীত করে এবং ২০১০ সালে মুদ্রণ ও প্রকাশনা অধিদপ্তর নামকরণ করে। এটি বাংলাদেশ সরকারের জনপ্রশাসন মন্ত্রণালয়ের আওতাধীন একটি সংস্থা।
প্রাথমিক শিক্ষা অধিদপ্তর

প্রাথমিক শিক্ষা অধিদপ্তর হলো বাংলাদেশ সরকারের প্রাথমিক ও গণশিক্ষা মন্ত্রণালয়ের একটি অধিদপ্তর। এর দায়িত্ব হল প্রাথমিক বিদ্যালয়সমূহ নিয়ন্ত্রণ ও প্রাথমিক বিদ্যালয়ের শিক্ষকদের প্রশিক্ষণ প্রদানের মাধ্যমে প্রাথমিক শিক্ষার উন্নয়ন। এর প্রধান কার্যালয় ঢাকার মিরপুরে অবস্থিত। এর প্রধান হলেন উপসচিব পদমর্যাদার একজন মহাপরিচালক এবং বর্তমান মহাপরিচালক হলেন মোঃ আব্দুস সামাদ। 
বাংলাদেশ স্বাধীনতার পর ১৯৭৩ সালে শেখ মুজিব সরকার ৩৭ হাজার প্রাথমিক বিদ্যালয় জাতীয়করণ করেন। জাতীয়করণ সরকারি প্রাথমিক বিদ্যালয়গুলো নিয়ন্ত্রণের জন্য ১৯৮১ সালে প্রাথমিক শিক্ষা অধিদপ্তর প্রতিষ্ঠা করা হয়। ২০১৩ সালে হাসিনা সরকার আরও ২৬ হাজার বিদ্যালয় জাতীয়করণ করে। প্রাথমিক শিক্ষা অধিদপ্তরের আওতায় মাঠপর্যায়ে শিক্ষকদের দীর্ঘমেয়াদি প্রশিক্ষণের জন্য ৬৭ টি পিটিআই (প্রাইমারি টিচার্স ট্রেনিং ইন‌্স্টিটিউট), ৫০৫টি উপজেলা/থানা শিক্ষা অফিস এবং শিক্ষকদের স্বল্পমেয়াদি প্রশিক্ষণের জন্য ৪৮২টি উপজেলা/থানা রিসোর্স সেন্টার রয়েছে।
ভূমি রেকর্ড ও জরিপ অধিদপ্তর

ভূমি রেকর্ড ও জরিপ অধিদপ্তর হলো বাংলাদেশ সরকারের একটি অধিদপ্তর, যেটি বাংলাদেশের সকল জমির রেকর্ড নথি সংরক্ষণ করে। এটি সরকারের ভূমি মন্ত্রণালয়ের অধীন এবং এর সদরদপ্তর ঢাকার তেজগাঁওয়ে অবস্থিত। অধিদপ্তরের বর্তমান মহাপরিচালক মো. মোয়াজ্জেম হোসেন।
বঙ্গীয় প্রজাতন্ত্র আইন ১৮৮৩ সালে সংসদে উপস্থিত এবং ১৮৮৫ সালে পাশ হলেও এ আইনের অধীনে ১৮৮৪ সালে ভূমি রেকর্ড ও কৃষি নামে দপ্তরের শুরু হয়। ১৮৮৮ সালে কৃষিকে আলাদা করে রেকর্ড অধিদপ্তরকে স্বতন্ত্র ও স্বাধীন অধিদপ্তর হিসেবে প্রতিষ্ঠা করা হয়।
বেলদা

বেলদা রেলওয়ে স্টেশন (পূর্বে কান্তাই রোড নামে পরিচিত) দক্ষিণ-পূর্ব রেল দ্বারা নিয়ন্ত্রণাধীন। দিঘা থেকে স্টেশনটি প্রায় দূরে অবস্থিত এবং খড়গপুর-পুরি রেলপথে অবস্থিত । এই স্টেশনের প্রধান ট্রেন সংযোগগুলির মধ্যে ইস্ট কোস্ট এক্সপ্রেস, শ্রী জগন্নাথ এক্সপ্রেস এবং ধৌলী এক্সপ্রেস অন্তর্ভুক্ত। কম্পিউটারা দ্বারা নিয়ন্ত্রিত সংরক্ষিত এবং অসংরক্ষিত টিকেট সুবিধা এখানে পাওয়া যায়। স্টেশনের নিকটবর্তী প্রধান রেল স্টেশন হল খড়গপুর জংশন রেলওয়ে স্টেশন।
বেলদার অবস্থান । এই শহরের গড় উচ্চতা ১২ মিটার (৪২ ফুট)। "গ্রাম পঞ্চায়েত" বেলদা – ১ এবং বেলদা– ২ পশ্চিম মেদিনীপুর জেলার খরগপুর মহকুমার নারায়ণগড় উন্নয়ন ব্লকের মধ্যে অবস্থিত। বেলদা নারায়ণগড় উন্নয়ন ব্লকের সদর দপ্তর। 
২০১১ সালের আদমশুমারি অনুসারে বেলদা মোট জনসংখ্যার ১,৩৬৩ জন, যার মধ্যে ৭২২ (৫৩%) পুরুষ এবং ৬৪১ (৪৭%) মহিলা ছিল। ৬ বছরের নিচে জনসংখ্যা ছিল ৭৫ জন। বেলদায় মোট ১,১১৩ জন সাক্ষর (বয়স ৬ বছরের বেশি এমন জনসংখ্যা ৮৭.২%)। 
রাজ্য সরকার বেলদাকে পুরসভা করার ক্ষেত্রে অবশ্য বেশ কিছু পদক্ষেপ করা হয়েছে। কারণ, মুখ্যমন্ত্রী মমতা বন্দ্যোপাধ্যায় বেলদাকে পুরসভা করার কথা ঘোষণাও করেছিলেন। একটি সমীক্ষায় বলা হয়েছে, প্রস্তাবিত বেলদা পুরসভার এলাকা ১৯.৩৬ বর্গ কিলোমিটার। ২০০১ সালের জনগণনা অনুযায়ী প্রস্তাবিত বেলদা পুরসভা এলাকার জনসংখ্যা হল, ৩০ হাজার ৩৬২ জন। ২০১১ সালের খসড়া জনগণনা অনুযায়ী প্রস্তাবিত বেলদা পুরসভা এলাকার জনসংখ্যা হল ৩৮ হাজার ৮২০ জন। মূলত, চারটি গ্রাম পঞ্চায়েতের কিছু কিছু গ্রাম নিয়ে পুরসভা গঠিত হবে। যার মধ্যে বেলদা-১ গ্রাম পঞ্চায়েতের বড় মাতকাতপুর, বেলদা, বিনোদপুর, হরগোবিন্দপুর, বাখরাবাদ গ্রাম পঞ্চায়েতের আকন্দ, মান্না গ্রাম পঞ্চায়েতের কসবা-আসন্দ, পলশা, হরিবাড়, বুধিচক, উত্তর ভেটিয়া, যাদবচক ও বেলদা-২ গ্রাম পঞ্চায়েতের মহম্মদপুর-১, ২, ৩, দেউলি, সুসিন্দা-১, ২, ছোট মাতকাতপুর, কুলি, ময়নাপাড়া, বাড়বেলিয়া, পানিগাটিয়া ও গঞ্জ রয়েছে। অর্থাত্‌ ২৩টি গ্রামকে নিয়ে এই পুরসভা গঠিত হওয়ার কথা রয়েছে। সমীক্ষায় বলা হয়েছে, এলাকার ৫৮.৯০ শতাংশ মানুষ মূলত ব্যবসা বা চাকরি করেন। এলাকাবাসীর আশা। পুরসভা হলে শহরটিতে নাগরিক স্বাচ্ছন্দ্যের উন্নতি ঘটবে বলে মনেকরা হচ্ছে।
বেলদা থানার প্রশাসনিক সীমা দাঁতন ২ সিডি ব্লকের মধ্যেও বিস্তৃত রয়েছে। 
বেলদা সাধারণত বাঙালি উৎসব উদ্‌যাপন করে। সবচেয়ে গুরুত্বপূর্ণ উৎসব দুর্গা পূজা, যা হাজার হাজার মানুষকে আকর্ষণ করে। কালি পূজা আরেকটি জনপ্রিয় উৎসব। অন্যান্য উৎসবগুলির মধ্যে রয়েছে সরস্বতী পূজা, বসন্তী পূজা। দশেরা এবং দিওয়ালি এই শহরে বসবাসকারী গুজরাটি সম্প্রদায়ের মধ্যে জনপ্রিয়। এই শহরের বসন্ত উৎসবের মেলা সবচেয়ে জনপ্রিয়। সত্যনারায়ণ মন্দির শহরের অন্যতম একটি মন্দির, যেখানে নবরাত্রি গারবা নামে একটি উজ্জ্বল, মার্জিত এবং ঐতিহ্যবাহী নৃত্য শৈলী দিয়ে পালিত হয়। এটি এখনও ঐতিহ্যগত রূপে পরিচালিত হওয়ায় গুজরাটিদের আকর্ষণ করে এবং এখানে মা আম্বির ভক্তি এবং রথ যাত্রা পালিত হয়।
প্রায় সব ধরনের ধর্মীয় মানুষ বেলদাতে থাকে। এই কারণে, কেবল সকল হিন্দু বাঙালি এবং হিন্দুধর্মাবলম্বীদের উৎসবই নয়, ঈদুল ফিতর, ঈদ উল-আধা, মহরম, মহাভীর জয়ন্তী, বসন্ত উৎসব প্রভৃতি বেলদায় অন্যান্য ধর্মীয় উৎসব পালিত হয়।
পরিবেশ অধিদপ্তর

পরিবেশ অধিদপ্তর বাংলাদেশ সরকারের একটি 
পরিবেশ সংরক্ষণে দায়িত্বশীল অধিদপ্তর। এটি ঢাকা,বাংলাদেশে অবস্থিত। এটি পরিবেশ, বন ও জলবায়ু পরিবর্তন মন্ত্রণালয় এর অধীনস্থ একটি বিভাগ। বর্তমানে ড. মোঃ কামরুজ্জামান, এন ডি সি (অতিরিক্ত সচিব) এই অধিদপ্তরের মহাপরিচালকের দায়িত্ব পালন করছেন।
স্টকহোমে জাতিসংঘের হিউম্যান এনভায়রনমেন্ট কনফারেন্স ১৯৭২ এর পর বাংলাদেশ সরকার গণ স্বাস্থ্য প্রকৌশল জলদূষণ নিয়ন্ত্রণ কর্মসূচি চালায় ১৯৭৩ সালে। ১৯৭৭ সালে মাত্র ২৩ জন সদস্যকে নিয়ে পরিবেশ দূষণ নিয়ন্ত্রণ সেল গঠন করা হয় । পরে ১৯৮৯ সালে এ সেল থেকেই পরিবেশ অধিদপ্তর ও জনস্বাস্থ্য প্রকৌশল অধিদপ্তর প্রতিষ্ঠা করা হয়। প্রতেকটি কারখানা, প্রকল্প এই দপ্তর হতে অনুমোদন প্রাপ্ত হতে হয়। 
পরিবেশ সংরক্ষণ আন্তর্জাতিকভাবে সবচেয়ে আলোচিত বিষয়গুলির মধ্যে একটি। ক্রমাগত পরিবেশ দূষণের ফলে জলবায়ু পরিবর্তনের কারণে অন্যান্য বিষয়ের সাথে পৃথিবীতে প্রাণের অস্তিত্ব হুমকির মুখে পড়েছে। দীর্ঘদিন ধরে, বিশ্বজুড়ে পরিবেশবাদীরা এই এবং অন্যান্য চাপের পরিবেশগত বিষয়ে বিশ্ব নেতাদের দৃষ্টি নিবদ্ধ করার চেষ্টা করেছেন। প্রথম আন্তর্জাতিক সম্মিলিত প্রচেষ্টার মধ্যে একটি ছিলো ১৯৭২ সালে স্টকহোম কনফারেন্স অন হিউম্যান এনভায়রনমেন্ট। এই প্রচেষ্টাগুলিকে ১৯৯২ সালে ব্রাজিলের রিও ডি জেনেরিওতে আর্থ সামিটের মাধ্যমে একটি নতুন প্রেরণা দেওয়া হয়েছিল। বৈশ্বিক পরিবেশগত সমস্যায় আক্রান্ত হওয়ার পাশাপাশি বাংলাদেশ স্থানীয় ও আঞ্চলিক সমস্যার শিকার। বাংলাদেশ প্রাকৃতিকভাবে সৃষ্ট এবং মানুষের দ্বারা সৃষ্ট উভয় পরিবেশগত সমস্যার মুখোমুখি। বাংলাদেশের প্রধান পরিবেশগত সমস্যাগুলি অতিরিক্ত জনসংখ্যা এবং দারিদ্র্যের সমস্যাগুলিকে চিহ্নিত করা যেতে পারে। সেগুলো হল: বন উজাড়, পানির ক্রমবর্ধমান গুণমান, প্রাকৃতিক দুর্যোগ, জমির অবক্ষয়, লবণাক্ততা, অপরিকল্পিত নগরায়ন, অপরিকল্পিত পয়ঃনিষ্কাশন ও শিল্পবর্জ্য নিষ্কাশন ইত্যাদি।
১৯৭২ সালে স্টকহোম কনফারেন্স অন হিউম্যান এনভায়রনমেন্টের পরপরই বাংলাদেশে প্রথম পরিবেশগত কার্যক্রম গ্রহণ করা হয়। স্টকহোম সম্মেলনের ফলোআপ পদক্ষেপ হিসেবে, ১৯৭৩ সালে পানি দূষণ নিয়ন্ত্রণ অধ্যাদেশ জারি করার পরে, প্রাথমিকভাবে পানি দূষণ নিয়ন্ত্রণের লক্ষ্যে একটি প্রকল্প গ্রহণ করা হয় যা বাংলাদেশ সরকার অর্থায়নে জনস্বাস্থ্য প্রকৌশল অধিদপ্তরের তত্ত্বাবধানে ২৭ জন কর্মকর্তা-কর্মচারী নিয়ে কার্যক্রম শুরু করে। পরবর্তীতে ১৯৭৭ সালে, পরিকল্পনা কমিশনের একজন সদস্যের নেতৃত্বে ১৬ জন সদস্য নিয়ে পরিবেশ দূষণ নিয়ন্ত্রণ বোর্ড এবং ২৬ জন কর্মীসহ একজন পরিচালকের নেতৃত্বে পরিবেশ দূষণ নিয়ন্ত্রণ সেল প্রতিষ্ঠিত হয়। এটি ১৯৭৭ সালে পরিবেশ দূষণ নিয়ন্ত্রণ প্রকল্প প্রতিষ্ঠার মাধ্যমে, ১৯৮৫ সালে দূষণ নিয়ন্ত্রণ বিভাগ প্রতিষ্ঠা এবং অবশেষে, ১৯৮৯ সালে পুনর্গঠিত হয়ে পরিবেশ অধিদপ্তর নামকরণ করা হয় যার কার্যক্রম তত্ত্বাবধায়নে রাখা হয় একজন মহাপরিচালককে। অধিদপ্তরটি প্রধান কার্যালয়সহ ঢাকা, চট্টগ্রাম, খুলনা, বগুড়া, বরিশাল, রংপুর, ময়মনসিংহ এবং সিলেটে অবস্থিত আটটি বিভাগীয় অফিস এবং ৫০টি জেলা কার্যালয়ের মাধ্যমে তার দায়িত্ব পালন করে থাকে। সম্প্রতি, সরকার ৪৬৮টি নতুন পদ সৃষ্টি করে জেলা পর্যায়ে ২১টি নতুন জেলা অফিস স্থাপন করেছে। ফলস্বরূপ, পরিবেশ অধিদপ্তরের জনবলের সংখ্যা ১১৩৩-এ উন্নীত হয়েছে।
১। পরিবেশ অধিদপ্তরের সংক্ষিপ্ত ইতিহাস
লারা গুডাল

লারা গুডাল (জন্ম: ২৬ মে ১৯৯৬) দক্ষিণ আফ্রিকার প্রতিনিধিত্বকারী একজন দক্ষিণ আফ্রিকান ক্রিকেটার যিনি নারী একদিনের আন্তর্জাতিক ক্রিকেট এবং নারী টি টোয়েন্টি আন্তর্জাতিক ক্রিকেট খেলে থাকেন। ২০১৯ সালের ফেব্রুয়ারিতে, ক্রিকেট সাউথ আফ্রিকা ২০১৯ সালের প্রভাবশালী জাতীয় নারী একাডেমির খেলোয়াড়দের মধ্যে একজন হিসেবে তার নাম ঘোষণা করে।
দিনেশা দেবনারাইন

দিনেশা দেবনারাইন (জন্ম ১২ নভেম্বের ১৯৮৮) একজন দক্ষিণ আফ্রিকার জাতীয় মহিলা আন্তর্জাতিক ক্রিকেটার; যিনি ২০০৮ সাল পর্যন্ত ২৯টি একদিনের আন্তর্জাতিক এবং ২২টি টি-টোয়েন্টি আন্তর্জাতিক ম্যাচ খেলেছেন।
তিনি ২০০৯ সালের আইসিসি মহিলা বিশ্ব টোয়েন্টি ২০ ক্রিকেট প্রতিযোগিতায় দক্ষিণ আফ্রিকার ক্রিকেট দলের অন্যতম সদস্য ছিলেন।
ওরিন কারস্টেন

ওরিন কারস্টেন (জন্ম: ২৮ জুলাই, ১৯৯৪ জোহানেসবার্গ) একজন দক্ষিণ আফ্রিকার মহিলা ক্রিকেটার। তিনি একজন ডানহাতি ব্যাটসম্যান এবং ডান হাতি মিডিয়াম ফাস্ট বোলার। এখনো পর্যন্ত তিনি দক্ষিণ আফ্রিকার হয়ে ৯টি একদিনের আন্তর্জাতিক এবং ২টি টি-টোয়িন্টি আন্তর্জাতিক ম্যাচ খেলেছেন।
সিনালো জাফতা

সিনালো জাফতা (জন্ম: ২২ ডিসেম্বর ১৯৯৪) একজন দক্ষিণ আফ্রিকান নারী ক্রিকেটার। তিনি ২০১৬ সালের অক্টোবর তারিখে নিউজিল্যান্ডের বিপক্ষে একদিনের আন্তর্জাতিক ক্রিকেটে অভিষিক্ত হন। তার একদিনের আন্তর্জাতিকে টি শার্ট নাম্বার হচ্ছে ৭৭। এখনো পর্যন্ত তিনি ৫টি একদিনের আন্তর্জাতিক ম্যাচ খেলেছেন।
ইজহারুল ইসলাম

মুফতি ইজহারুল ইসলাম চৌধুরী হলেন জামেয়াতুল উলুম আল-ইসলামিয়া লালখান বাজারের প্রতিষ্ঠাতা। তিনি নিজাম-ই-ইসলাম পার্টির বর্তমান নির্বাহী সভাপতি এবং হেফাজতে ইসলাম বাংলাদেশের সাবেক নায়েবে আমীর। নব্বইয়ের দশকের শেষ দিকে তিনি আওয়ামী লীগ সরকারের বিরোধিতা করে কারা বরণ করেন এবং পরবর্তীতে চার দলীয় জোট গঠনে উল্লেখযোগ্য ভূমিকা রাখেন। তিনি বিএনপি সরকারের কাছে এই কারণে সংবর্ধিতও হন। 
মুফতি ইজহারুল ইসলাম চৌধুরী আল-জামিয়াতুল আহলিয়া দারুল উলুম মুইনুল ইসলাম ও আল জামিয়াহ আল-ইসলামিয়া পাটিয়াতে অধ্যয়ন করেন। উচ্চতর শিক্ষা গ্রহণ করেন পাকিস্তানের জামিয়া আশরাফিয়ায়। পাকিস্তানের বরেণ্য স্কলারদের শিষ্যত্ব অর্জন করেন। বর্তমানে তিনি তার মাদ্রাসা জামিয়াতুল উলুম আল-ইসলামিয়া লালখান বাজারের পরিচালক হিসেবে কাজ করছেন। তিনি তাবলীগ জামায়াতের একজন মুরব্বি। রাজনৈতিক দায়দায়িত্ব থেকে তিনি সম্প্রতি অবসর গ্রহণ করেছেন।
ব্রহ্মা মন্দির,নিয়ালি

হিন্দু সৃষ্টিকর্তা ব্রহ্মার মন্দিরটি কটক জেলার নিয়ালি গ্রামের উত্তর-পূর্ব দিকে অবস্থিত । এটির খুব কাছাকাছি মাধব মন্দির। কিছু স্থানীয় ব্রাহ্মণরা মনে করেন যে এখানে ব্রহ্মা দ্বারা একটি অশ্বমেধ যজ্ঞ করা হয়েছিল। 
বর্তমান মন্দিরটি ১২ শতকের সময় পুনর্নির্মিত করা হয়েছিল। কেন্দ্রীয় মূর্তিটি ব্রহ্মার।যাতে ব্রহ্মার হাতে একটি জপমালা ,একটি কমন্ডুলু ও একটি পদ্ম । তার চার মুখ। এই মূর্তিটি উৎকল এর ৭ম শতাব্দীর শৈলোদ্ভব রাজবংশ এর সময়কালীন ।এখানে ১২ শতাব্দীর দুটি বিষ্ণু চিত্র রয়েছে। প্রধান বিমান পিধা দেউল শৈলীর।
মহানদীর উপনদী প্রাচী মন্দিরের কাছাকাছি প্রবাহিত হচ্ছে।
ব্রহ্মা কুটি মন্দির

ব্রহ্মা কুটির মন্দির কানপুরের কাছে অবস্থিত একটি মন্দির। ভারত এটিকে ব্রহ্মাকে উৎসর্গ করেছে। এটা এলাকায় ব্রহ্মেশ্ব‌র মহাদেবের ছোট মন্দির ছাড়া অন্য একমাত্র ব্রহ্মা মন্দির ব্রহ্মাবর্ত‌ ঘাটে। এটি গঙ্গা নদীর তীরে অবস্থিত।
সাইম রানা

সাইম রানা (জন্ম ১ মার্চ ১৯৭৫) হলেন একজন বাংলাদেশী গীতিকার, সুরকার, সংগীত পরিচালক ও অধ্যাপক। বাংলাদেশের গণসংগীত গ্রন্থের জন্য ২০১১ সালে প্রথম আলো বর্ষ সেরা বই পুরস্কার লাভ করেন, এবং নেকাব্বরের মহাপ্রয়াণ চলচ্চিত্রে সংগীত পরিচালনার জন্য ২০১৪ সালে তিনি শ্রেষ্ঠ সঙ্গীত পরিচালক হিসেবে জাতীয় চলচ্চিত্র পুরস্কার লাভ করেন। তিনি ঢাকা বিশ্ববিদ্যালয়ের সংগীত বিভাগের সহকারী অধ্যাপক।
সাইম রানা ১৯৭৫ সালের ১ মার্চ কুষ্টিয়া শহরের আমলা পাড়ায় জন্মগ্রহণ করেন। তার পিতার নাম আবদুস সোবহান ও মাতার নাম আমিনা খাতুন। তিনি ঢাকা বিশ্ববিদ্যালয়ের ইসলামিক স্টাডিজ বিভাগ থেকে ১৯৯৬ সালের জুনে স্নাতক ও ১৯৯৭ সালের জানুয়ারিতে স্নাতকোত্তর ডিগ্রি অর্জন করেন। ২০০৯ সালের জানুয়ারিতে একই বিশ্ববিদ্যালয় নাট্যকলা ও সংগীত বিভাগ থেকে "বাংলাদেশের গণসংগীত বিষয় ও সুরবৈচিত্র্য" বিষয়ে পিএইচডি ডিগ্রি লাভ করেন।
২০১০ সালে খণ্ডকালীন শিক্ষক হিসেবে স্ট্যামফোর্ড বিশ্ববিদ্যালয়ের ফিল্ম এ্যণ্ড টেলিভিশন মিডিয়া বিভাগে যোগদান করেন। ২০১১ সালে ঢাকা বিশ্ববিদ্যালয়ের সংগীত বিভাগে খণ্ডকালীন এবং ২০১৫ সালে প্রভাষক হিসেবে যোগ দেন এবং ২০১৭ সাল থেকে একই বিভাগে সহকারী অধ্যাপক হিসেবে শিক্ষকতা করছেন। তিনি ঐতিহ্যবাহী আন্তর্জাতিক সংগঠন "ইন্টারন্যাশনাল কাউন্সিল ফর ট্রেডিশনাল মিউজিক"-এর একজন সদস্য।
জামেয়াতুল উলুম আল-ইসলামিয়া লালখান বাজার

<nowiki> </nowiki>জামেয়াতুল উলুম আল-ইসলামিয়া লালখান বাজার, যা লালখান বাজার মাদ্রাসা নামে পরিচিত, বন্দর নগরী চট্টগ্রামের লালখান বাজার এলাকায় অবস্থিত একটি সুপরিচিত কাওমি মাদ্রাসা। জামেয়ার প্রতিষ্ঠাতা মুফতি ইজহারুল ইসলাম। 
লালখান বাজার মাদ্রাসাটি শিক্ষার্থীদের প্রাথমিক স্তর থেকে উচ্চ পর্যায় পর্যন্ত ইসলামী শিক্ষা প্রদান করে থাকে। এটি সফলভাবে তাকমিল (এম.এ) সম্পন্ন করেছে এমন শিক্ষার্থীদের বিশেষত্ব (পি.এইচ.ডি সমতুল্য) প্রদান করে।
লালখান বাজার মাদ্রাসা, দারুল উলুম মুইনুল ইসলাম, হাটহাজারী এবং আল-জামেয়া আল-ইসলামিয়া, পটিয়া এই তিনটি বৃহৎ মাদ্রাসা বাংলাদেশের ছোট-বড় প্রায় ৭,০০০ বিদ্যালয় একসঙ্গে নিয়ন্ত্রণ। এই তিনটি স্কুল ঘনিষ্ঠভাবে সমন্বয়ক।
কে আর বিজয়া

কে আর বিজয়া (জন্মঃ ১৯৪৮) ভারতের তামিল চলচ্চিত্রের একজন অভিনেত্রী ছিলেন। তামিল চলচ্চিত্রে অভিনয় ছাড়াও তিনি তেলুগু, মালয়ালম এনং কন্নড় ভাষার চলচ্চিত্রে অভিনয় করেছেন। ষাটের দশকে তার অভিনয় জীবন শুরু হয়।
কেরালা রাজ্যের ত্রিশুর এলাকায় ১৯৪৮ সালের ৩০শে নভেম্বর বিজয়া জন্মগ্রহণ করেন, তার জন্মনাম ছিলো দেবনায়কী, তার পিতা রামচন্দ্র ভারতীয় সেনাবাহিনীর সুবেদার ছিলেন। ছয় ভাই-বোনের মধ্যে দেবনায়কী ছিলেন সবার জ্যেষ্ঠ। ১৯৬৩ সালে দেবনায়কীর চলচ্চিত্রজীবন শুরু হয় একজন নায়িকা হিসেবে, তিনি তামিল ভাষার চলচ্চিত্র 'করপাগাম'তে মুখ্য ভূমিকায় অভিনয় করেছিলেন যদিও তিনি ১৯৬০ সাল থেকে চলচ্চিত্রে কাজ করছিলেন। ১৯৬৬ সালে তিনি বিবাহবন্ধনে আবদ্ধ হন একজন ব্যবসায়ীর সঙ্গে, তাদের ১৯৬৭ সালে একটি কন্যাসন্তান হয়।
আন্নি বোশস

অ্যানেক এলিজাবেথ বোশ (জন্ম ১৭ আগস্ট ১৯৯৩) দক্ষিণ আফ্রিকার একজন ক্রিকেটার। তিনি ১৮ নভেম্বর ২০১৬ তারিখে অস্ট্রেলিয়ার বিপক্ষে তার নারী একদিনের আন্তর্জাতিক ক্রিকেট (WODI) অভিষেক করেন।
সেপ্টেম্বর ২০১৯-এ, তিনি দক্ষিণ আফ্রিকার প্রথম টি২০ সুপার লীগ-এ টারব্লাঞ্চ একাদশ দলে নির্বাচিত হন। একই মাসে, তিনি ভারতের বিপক্ষে সিরিজে দক্ষিণ আফ্রিকার নারী টুয়েন্টি২০ আন্তর্জাতিক (WT20I) দলে নির্বাচিত হন। তিনি দক্ষিণ আফ্রিকার হয়ে তার WT20I অভিষেক করেন, ভারতের বিপক্ষে ৩ অক্টোবর ২০১৯ তারিখে। ২৩ জুলাই ২০২০ তারিখে, বোশ দক্ষিণ আফ্রিকার ২৪-জনের দলভুক্ত হন যা প্রীটোরিয়াতে ইংল্যান্ড সফরের পূর্ব প্রশিক্ষণ শুরু করে।
এপ্রিল ২০২১-এ, তিনি বাংলাদেশের বিপক্ষে সফরে দক্ষিণ আফ্রিকার উদীয়মান নারী দলের অংশ ছিলেন।
মোসেলিন ড্যানিয়েলস

মোসেলিন ড্যানিয়েলস (জন্ম: ০১ ফেব্রুয়ারি ১৯৯০) একজন আন্তর্জাতিক ক্রিকেটার; যিনি ২০১০ সালে দক্ষিণ আফ্রিকা জাতীয় মহিলা ক্রিকেট দলের হয়ে 8টি একদিনের আন্তর্জাতিক এবং ১৬টি টি-টোয়েন্টি আন্তর্জাতিক ম্যাচ খেলেছেন। ২০১৮ সালের মার্চে তিনি দক্ষিণ আফ্রিকার জাতীয় দলের ২০১৮-১৯ মৌসুমের জন্য চুক্তিপ্রাপ্ত ১৪ জন খেলোয়াড়দের মধ্যে অন্যতম একজন ছিলেন।
২০১৮ সালের নভেম্বর তারিখে ওয়েস্ট ইন্ডিজে অনুষ্ঠিতব্য ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য দক্ষিণ আফ্রিকা মহিলা দলে তাকে অন্তর্ভুক্ত করা হয়েছিল।
বিজয়ের সমাধি

এই সাইটটি একটি  ধ্বংসাবশেষ।এটা শ্রীলঙ্কার প্রত্নতাত্ত্বিক বিভাগ আগে  খুঁজে পায়  নি। উৎখননের সময়, প্রত্নতত্ত্ববিদরা  কাঠামোর ভিতরে কিছু ভস্ম পায় । তার  রেডিওকার্বন ডেটিং  ফলাফল অনুযায়ী তারা যে ছাই পেয়েছে তার বয়স প্রায় ২,৫০০-২,৬০০ বছর । ১৯৮৬ সালে প্রত্নতাত্ত্বিক বিভাগের সংরক্ষিত এই কাঠামোকে  একটি সংরক্ষিত স্মৃতিস্তম্ভ হিসেবে ঘোষণা করে । তাদের তদন্তে জানা যায় যে, বর্তমান  স্মৃতিস্তম্ভের ইট ১০ম শতাব্দীর।কারণ স্মৃতিস্তম্ভের  ইটে  ১০ম শতাব্দীর সিংহল লিপি আছে ।
টেল আবু হাওয়াম

টেল আবু হাওয়াম একটি ছোট শহর, যা ব্রোঞ্জ যুগে (খ্রীষ্টপূর্ব ১৪'শ শতাব্দী) ইসরাইলের বর্তমান শহর হাইফাতে প্রতিষ্ঠিত হয়। খ্রীষ্টপূর্ব ৬ষ্ঠ শতকে ভূত্তাতিক কাইলেক্স এই শহরটির কথা বর্ণনা করে বলেন এটি উপসাগর এবং গ্রীক দেবতা জিউসের উপদ্বীপের (বর্তমানে মাউন্ট কারমেল) মাঝে অবস্থিত। এটি বন্দর এবং মাছ ধরার গ্রাম হিসেবে পরিচিত ছিল, পরবর্তীতে দক্ষিণ দিকে সম্প্রসারিত হয়। যা বর্তমানে হাইফা শহর হিসেবে পরিচিত।
যোলানি ফোরি

যোলানি ফোরি (জন্ম: ১২ অক্টোবর, ১৯৮৯ কেপ টাউন) একজন দক্ষিণ আফ্রিকার প্রমিলা ক্রিকেটার। তিনি একজন ডানহাতি ব্যাটসম্যান এবং ডান হাতি অফব্রেক বোলার হিসেবে দলে ভূমিকা রেখে থাকেন। ২০১৮ সালের নভেম্বর তারিখে ওয়েস্ট ইন্ডিজে অনুষ্ঠিতব্য ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য দক্ষিণ আফ্রিকা মহিলা দলে তাকে অন্তর্ভুক্ত করা হয়েছিল।
শবনিম ইসমাইল

শবনিম ইসমাইল (জন্ম: ৫ অক্টোবর ১৯৮৮) একজন দক্ষিণ আফ্রিকার আন্তর্জাতিক নারী ক্রিকেটার। তিনি ২০০৭ সালের ২০শে জানুয়ারী তারিখে দক্ষিণ আফ্রিকা জাতীয় দলের হয়ে পাকিস্তানের বিপক্ষে অভিষেক লাভ হয়।
ইসমাইল মূলত ডানহাতি ফাস্ট বোলার হিসেবে খেলে থাকেন এবং বিশ্বের সবচেয়ে দ্রুততম নালী বোলারদের মধ্যে একজন হিসেবে মর্যাদা পান, ২০১৬ সালের জানুয়ারিতে তার একটি ডেলিভারির রেকর্ড হয়েছিল। এছাড়াও তিনি ২০০৯ এবং ২০১৩ সালের বিশ্বকাপে দক্ষিণ আফ্রিকার হয়ে প্রতিনিধিত্ব করেছিলেন এবং বর্তমানে একদিনের আন্তর্জাতিক (ওডিআই) ও টি-২০ আন্তর্জাতিকে দক্ষিণ আফ্রিকার সর্বকালের সেরা উইকেট শিকারী হিসেবে মর্যাদা লাভ করেছেন।
ইসমাইল কেপটাউন-এ জন্মগ্রহণ করেন। স্কুল জীবন থেকেই ক্রিকেটে হাতেখড়ি হয় তার। প্রাথমিকভাবে নারী-পুরুষ উভয়ের সাথে ক্রিকেট খেলতে শুরু করেছিলেন, কারণ সেই সময়েই তাদের স্কুলে মেয়েদের জন্য কোন পৃথক কোন দল ছিলনা। ইসমাইল একটি মুসলিম সম্ভ্রান্ত পরিবারে জন্মগ্রহণ করেন এবং দক্ষিণ আফ্রিকার জাতীয় ক্রিকেট দলে খেলা একমাত্র মুসলিম নারী ক্রিকেটার হিসেবে মর্যাদা পেয়েছেন। , তিনি একজন যান্ত্রিক প্রকৌশলী বিষয়ে অধ্যয়নরত ছিলেন।
এর্নাকুলাম জংশন রেলওয়ে স্টেশন

এর্নাকুলাম জংশন প্রথম ১৯৩২ সালে এরনাকুলম দক্ষিণ নামে খোলা হয়েছিল এনাকুলামাম উত্তর, পেরুমানুর (পরে বন্ধ), মাতানচেরি হল্ট এবং সিএইচটিএস রুটে নতুন স্টেশন হিসাবে চালু হয়। ১৯৬৪ সালে স্টেশনটি শরানুর-সিএইচটিএস রেলপথের অংশ হিসাবে ব্রড গেজে রূপান্তরিত করা হয়, এটি ম্যাঙ্গালোর-জোলারপেট মেইনলাইন মাধ্যমে ভারতের বাকী অংশের সঙ্গে সরাসরি যুক্ত রয়েছে। ১৯৫৬ সালে এর্নাকুলাম-কোটায়ম মিটার গেজ লাইনটি খোলা হয় এবং ১৯৫৮ সালে কোলামা পর্যন্ত বিস্তৃত হয়, এর পরে কোলামা-ত্রিভান্দুম লাইন চালু হয়, ফলে প্রথমবারের মতো ত্রিভান্দুম এর্নকুলামের সাথে সংযুক্ত।
কোটায়ম লাইন খোলার ফলে এটি একটি জংশন স্টেশনে পরিণত হয়, এর্নাকুলাম দক্ষিণ স্টেশনের নামকরণ করা হয় এর্নাকুলাম জংশন, এবং এর্নাকুলাম উত্তরটির নামকরণ করা হয়েছে এনাকুলামম টাউন । এর ফলে এনারকুলাম জংশনের অগ্রগতি সাধিত হয়েছিল, যা তখন পর্যন্ত অনেক ছোটো কোচিন হারবার টার্মিনাস স্টেশনে যাওয়ার পথে একটি ছোট পথের ধারে অবস্থিত। ১৯৭৯ সাল পর্যন্ত কোটায়ম লাইনটি ব্রড গেজে রূপান্তরিত হলেও, দক্ষিণ রেলওয়েতে ব্রড গেজে এবং মিটার গেজ উভয় ট্র্যাক ছিল। ১৯৮৯ সালে আলাপ্পুঝার উপকূলীয় লাইনটি খোলা হয়ে হয় এবং এর্নাকুলাম জংশন কেন্দ্রীয় কেরল সবচেয়ে প্রধান রেলওয়ে স্টেশন স্থিতি হয়ে ওঠে।।
এর্নাকুলাম জংশন একটি রেল জংশন, যা চারটি রেলপথের সংযোগস্থল।
কেট হাডসন

কেট গ্যারি হাডসন (; জন্ম: ১৯ এপ্রিল ১৯৭৯) হলেন একজন মার্কিন অভিনেত্রী, গায়িকা, লেখিকা ও পোশাক নকশাবিদ। তিনি "অলমোস্ট ফেমাস" (২০০০) চলচ্চিত্রে অভিনয় করে খ্যাতি অর্জন করেন এবং এই কাজের জন্য তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তার অন্যান্য চলচ্চিত্রসমূহ হল "হাউ টু লুজ আ গাই ইন টেন ডেজ" (২০০৩), "রাইজিং হেলেন" (২০০৪), "দ্য স্কেলেটন কি" (২০০৫), "ইউ, মি অ্যান্ড ডুপ্রি" (২০০৬), "ফুল্‌স গোল্ড" (২০০৮), "ব্রাইড ওয়ার্স" (২০০৯), "নাইন" (২০০৯), এবং "ডিপওয়াটার হরাইজন" (২০১৬)।
হাডসন যৌথভাবে ফিটনেস ব্র্যান্ড ও সদস্যপদ প্রোগ্রাম 'ফেবলটিক্‌স' প্রতিষ্ঠা করেন, এটি পরিচালনা করে জাস্টফ্যাব। ২০১৬ সালে হাডসন তার প্রথম বই "প্রিটি হ্যাপি: হেলদি ওয়েজ টু লাভ ইওর বডি" এবং ২০১৭ সালে দ্বিতীয় বই "প্রিটি ফান: ক্রিয়েটিং অ্যান্ড সেলিব্রেটিং আ লাইফটাইম অব ট্রাডিশন" প্রকাশ করেন।
হাডসন কলোরাডোর অ্যাস্পেনে ৩১ ডিসেম্বর, ২০০০-এ দ্য ব্ল্যাক ক্রোসের শীর্ষস্থানীয় ক্রিস রবিনসনকে বিয়ে করেছিলেন। এই দম্পতির ছেলে রাইডার রাসেল রবিনসন ২০০৪ সালের জানুয়ারিতে জন্মগ্রহণ করে। ১৪ ই আগস্ট, ২০০৬-এ, হাডসন এবং রবিনসন আলাদা হয়ে যান। ২০১০ এর গোড়ার দিকে, হাডসন মিউজিকের ফ্রন্টম্যান ম্যাট বেল্লামির সাথে ডেটিং শুরু করেন। হাডসন এবং বেল্লামি এপ্রিল ২০১১ সালে বাগদান করেন এবং তাদের পুত্র বিঙ্গহাম হাভান বেল্লামি জুলাই ২০১১ সালে জন্মগ্রহণ করে। ডিসেম্বর ৯, ২০১৪ এ, এই দম্পতি ঘোষণা করেন যে তারা তাদের বাগদান শেষ করেছেন। ২০১৬ সালের ডিসেম্বরে ড্যানি ফুজিকাওয়ার সাথে যিনি একজন সংগীতশিল্পী, অভিনেতা, সম্পর্কে জড়ান। এপ্রিল ৬, ২০১৮ এ, হাডসন ঘোষণা করেন যে তিনি ফুজিকাওয়ার সাথে তার প্রথম সন্তানের প্রত্যাশা করছেন। ২ শে অক্টোবর, ২০১৮ এ, তিনি ইনস্টাগ্রামের মাধ্যমে তাদের কন্যা রানী রোজ হডসন ফুজিকাওয়ার জন্মের কথা ঘোষণা করেন। তার দাদার নামানুসারে মেয়েটির নাম রাখা হয়েছিল, রন ফুজিকাওয়া।
ব্রাউন বুশ বব

ব্রাউন বুশ বব (বৈজ্ঞানিক নাম: "Pedesta pandita (de Nicéville)") 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।
ব্রাউন বুশ বব এর প্রসারিত অবস্থায় ডানার আকার ২৫-৩০ মিলিমিটার দৈর্ঘ্যের হয়।
ভারত (সিকিম থেকে অরুণাচল প্রদেশ ও উত্তর-পূর্ব ভারত), মায়ানমার এর বিভিন্ন অঞ্চলে এদের পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
উপরিতল গাঢ় বাদামি বা কালচে বাদামি ও ফ্যাকাশে হলুদ স্বচ্ছ ছোপ যুক্ত ।সামনের ডানায় সেল-এর বহিঃপ্রান্তে একটি ছোট ছোপ এবং সেল-এর নিচে সামান্য বাইরের দিকে দুটি গায়ে গায়ে অবস্থিত বড় ডিসকাল ছোপ দেখা যায়। উক্ত ডিসকাল ছোপদুটির নিচেরটি প্রায় চতুষ্কৌণিক। কোস্টার ঠিক নিচে ৩ টি সাব-এপিক্যাল ছোট ছোপ তেরচাভাবে সারিবদ্ধ ও তাদের সবার উপরের ছোপটি ক্ষুদ্রতম। ডানার প্রায় মধ্যভাগ পর্যন্ত সাব-কোস্টাল অংশ ঘনভাবে ও বেসাল (ডানার গোড়ার) অংশ হালকাভাবে সোনালী-হলুদ বা কমলা-হলুদ আঁশে ছাওয়া। পিছনের গোলাকৃতি ডানা সাধারণত দাগ-ছোপহীন ।উভয় ডানায় সিলিয়া ফ্যাকাশে বাদামি।
ডানার নিম্নতল ফ্যাকাশে বাদামি।সামনের ডানার কোস্টাল ও এপিক্যাল (শীর্ষ) অংশ এবং পিছনের ডানার পুরোটাই কমলা-হলুদ আঁশে আবৃত ।সামনের ডানার উপরিতলের ছোপগুলি স্বচ্ছতার কারণে নিম্নতলে অস্পষ্ট ও ফ্যাকাশেভাবে দৃশ্যমান ।পিছনের ডানা মূলত দাগ-ছোপহীন, তবে কিছু কিছু নমুনায় খুবই অস্পষ্ট কিছু ছোপের অস্তিত্ব মাঝেমধ্যে খেয়াল করা যায়।
স্ত্রী-পুরুষ প্রকার অনুরূপ, পুরুষ প্রকারের দর্শন বেশি মেলে। শুঙ্গ সাদায় কালোয় ডোরাকাটা, শুঙ্গের শীর্ষে মুগুরাকৃতি অংশ (club) নিচের অংশে কালো ও ডগা কমলা। মাথা, বক্ষদেশ (thorax) ও উদর উপরিতলে ঘন বাদামি বা কালচে বাদামি; ঈষদ সবজে -হলুদ রোয়াযুক্ত এবং নিম্নতলে ফ্যাকাশে বাদামি ও কমলা-হলুদ রোয়াবৃত।
প্রায় দুর্লভ দর্শন এই প্রজাতির উড়ান দ্রুত ও সল্পগামী; তবে অন্যান্য দ্রুতগামী স্কিপারদের তুলনায় একটু ধীর। এরা ভূমির কাছাকাছি নিচ দিয়ে খানিক উড়েই আবার পছন্দের জায়গায় বসে যায়। ভিজে মাটি, পাথরের ভিজে ছোপ, পাখির বিষ্ঠায় এদের খ্যাদরস আহরণ করতে দেখা যায়। এই প্রজাতি স্কিপারসুলভ আচরণে পিঠের উপর ডানা খাড়া করে রেখে বা ডানা অর্ধেক মেলে পাতায়, মাটিতে বা পাথরে বসে রোদ পোহায়। এদের সাধারণত ফুলে বসতে দেখা যায় না। নিচু উচ্চতা বিশিষ্ট জঙ্গলের পথে, নদী বা ঝর্ণার কিনারে এদের বিচরণ লক্ষ্য করা যায় এপ্রিল থেকে অক্টোবর মাসে।
আবাদা রেলওয়ে স্টেশন

আবাদা রেলওয়ে স্টেশন হল হাওড়া-খড়গপুর লাইন-এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি আবাদা এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৮ কি.মি. দূরে স্টেশনটি অবস্থিত।
আবাদা রেলওয়ে স্টেশনটি পশ্চিমবঙ্গের আবাদাতে অবস্থিত। স্টেশন কোড হল (এবিবি)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি নলপুর এবং সাঁকরাইল এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
হ্যাডলি রিচার্ডসন

এলিজাবেথ হ্যাডলি রিচার্ডসন (; ৯ নভেম্বর ১৮৯১ - ২২ জানুয়ারি ১৯৭৯) ছিলেন মার্কিন কথাসাহিত্যিক আর্নেস্ট হেমিংওয়ের প্রথম স্ত্রী। তারা ১৯২১ সালে বিবাহবন্ধনে আবদ্ধ হন এবং বিয়ের কয়েক মাসের মধ্যে প্যারিসে চলে যান। প্যারিসে হেমিংওয়ে সাহিত্য জীবন শুরু করেন এবং তার মাধ্যমে হ্যাডলি অন্যান্য প্রবাসী ব্রিটিশ ও মার্কিন লেখকদের সাথে পরিচিত হন।
১৯২৫ সালে হ্যাডলি জানতে পারেন যে হেমিংওয়ে পলিন ফাইফারের সাথে সম্পর্কে যুক্ত হন। ফাইফার হ্যাডলির ঘনিষ্ঠ বন্ধু ছিলেন এবং হেমিংওয়ের সাথে বসবাস করতেন এবং একসাথে সফর করতেন। এই সম্পর্কের কথা জানার পর হ্যাডলি হেমিংওয়েকে বলেন তিনি তাকে তালাক দিবেন যদি তিনি ও ফাইফার ১০০ দিনের জন্য আলাদা থাকেন। ১৯২৭ সালে তিনি তাকে তালাক দেন। ১৯৩৩ সালে হ্যাডলি দ্বিতীয় বিয়ে করেন। তিনি সাংবাদিক পল মোরারকে বিয়ে করেন, যার সাথে তার প্যারিসে দেখা হয়েছিল।
বাংলাদেশের বীমা কোম্পানির তালিকা

বাংলাদেশের বীমা কোম্পানির তালিকা হচ্ছে বাংলাদেশে বীমা সেবাদানকারী কোম্পানিসমূহের একটি তালিকা। বাংলাদেশে বর্তমানে মোট ৮২ টি বীমা কোম্পানি বীমা সেবা দিচ্ছে যার মধ্যে ৩৬ টি লাইফ বীমাকারী কোম্পানি এবং ৪৬টি নন-লাইফ বীমাকারী কোম্পানি। লাইফ বীমাকারী কোম্পানির মধ্যে ১টি সরকারি এবং ৩৫টি বেসরকারি মালিকানাধীন। অন্যদিকে নন-লাইফ বীমাকারী কোম্পানির মধ্যে ১টি সরকারি এবং ৪৫টি বেসরকারি মালিকানাধীন।
নলপুর রেলওয়ে স্টেশন

নলপুর রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি নলপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ২০ কি.মি. দূরে স্টেশনটি অবস্থিত।
নলপুর রেলওয়ে স্টেশনটি পশ্চিমবঙ্গের নলপুর এতে অবস্থিত। স্টেশন কোড হল (এনএএলআর)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি বাউড়িয়া এবং আবাদা এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
মার্থা গেলহর্ন

মার্থা এলিস গেলহর্ন (; ৮ নভেম্বর ১৯০৮ - ১৫ ফেব্রুয়ারি ১৯৯৮) ছিলেন একজন মার্কিন ঔপন্যাসিক, ভ্রমণ কাহিনি লেখিকা এবং সাংবাদিক। তাকে বিংশ শতাব্দীর অন্যতম সেরা যুদ্ধ প্রতিবেদক হিসেবে বিবেচনা করা হয়। তিনি তার ৬০ বছরের কর্মজীবনে ঘটা বিশ্বের প্রত্যেক প্রধান দ্বন্দ্বের প্রতিবেদন করেছেন। গেলহর্ন মার্কিন কথাসাহিত্যিক আর্নেস্ট হেমিংওয়ের তৃতীয় স্ত্রী, যিনি ১৯৪০ থেকে ১৯৪৫ সাল পর্যন্ত হেমিংওয়ের স্ত্রী ছিলেন। ১৯৯৮ সালে তিনি ৮৯ বছর বয়সে অসুস্থ ও প্রায় অন্ধ অবস্থায় আত্মহত্যা করেন। তার নামানুসারে সাংবাদিকতায় মার্থা গেলহর্ন পুরস্কার প্রবর্তন করা হয়।
ম্যারি ওয়েলশ হেমিংওয়ে

ম্যারি ওয়েলশ হেমিংওয়ে (; ৫ এপ্রিল ১৯০৮ - ২৬ নভেম্বর ১৯৮৬) ছিলেন একজন মার্কিন সাংবাদিক ও লেখিকা। তিনি মার্কিন কথাসাহিত্যিক আর্নেস্ট হেমিংওয়ের চতুর্থ স্ত্রী। তিনি "শিকাগো ডেইলি নিউজ" ও "ডেইলি এক্সপ্রেস" পত্রিকায় কাজ করেন। ১৯৭৬ সালে তিনি তার আত্মজীবনী "হাউ ইট ওয়াজ" প্রকাশ করেন।
গ্রেস হল হেমিংওয়ে

গ্রেস হল হেমিংওয়ে (; ১৫ জুন ১৮৭২ - ২৮ জুন ১৯৫১) ছিলেন একজন মার্কিন অপেরা গায়িকা, সঙ্গীত শিক্ষক ও চিত্রশিল্পী। তিনি মার্কিন কথাসাহিত্যিক আর্নেস্ট হেমিংওয়ের মাতা।
গ্রেস হল ১৮৭২ সালের ১৫ই জুন ইলিনয় অঙ্গরাজ্যের শিকাগো শহরে এক ধনী পরিবারে জন্মগ্রহণ করেন। তার পিতা আর্নেস্ট মিলার হল ছিলেন ধনাঢ্য ব্যবসায়ী ও মাতা ক্যারোলিন হ্যানকক। তিনি শিকাগোর স্থানীয় কয়েকটি স্কুলে পড়াশোনার পর ওক পার্ক হাই স্কুলে ভর্তি হন। তিনি ১৮৯৫ সাল থেকে নিউ ইয়র্কে লুইজা কাপ্পিয়ানির সাথে গ্র্যান্ড অপেরার প্রশিক্ষণ নেন। ১৯৮৬ সালে ম্যাডিসন স্কয়ার গার্ডেনে অ্যাপোলো-ক্লাবের কনট্রাল্টো হিসেবে প্রথম পরিবেশনা করেন। তিনি মেট্রোপলিটন অপেরার সাথে চুক্তির প্রস্তাব পান, কিন্তু মঞ্চের উজ্জ্বল আলোয় তার চোখের সমস্যা হত বলে তিনি এই প্রস্তাব প্রত্যাখ্যান করেন।
১৮৯৬ সালের ১লা অক্টোবর তিনি ক্লেরেন্স এডমন্ডস হেমিংওয়ের সাথে বিবাহ বন্ধনে আবদ্ধ হন। এই দম্পতির ছয় সন্তান ছিল। তারা হলেন মার্সেলিন (১৮৯৮), আর্নেস্ট (১৮৯৯), উরসুলা (১৯০২), ম্যাডেলাইন (সানি) (১৯০৪), ক্যারল (১৯১১) ও লিস্টার (১৯১৫)। বিয়ের পর তিনি সঙ্গীতের তালিম নেওয়া বাদ দেন এবং গির্জায় শিশুদের দলীয় সঙ্গীত ও ওক পার্কের ফার্স্ট কংগ্রেশনাল গির্জায় ঐকতান বাদকদলের নির্দেশনা দিতেন। তিনি তার সন্তানদের মধ্যে মার্সেলিনকে ভিয়োলা ও আর্নেস্টকে সেলো বাজানোর শিক্ষা দিতেন।
জগুমামা

জগুমামা বাংলা সাহিত্যের একটি কাল্পনিক চরিত্র। এই চরিত্রটির স্রষ্টা বাঙালি সাহিত্যিক ত্রিদিবকুমার চট্টোপাধ্যায়। জগুমামা সিরিজের প্রথম আত্মপ্রকাশ ১৯৮৫ সালের শারদীয়া "কিশোর ভারতী" পত্রিকায় প্রকাশিত "হাত" উপন্যাসে।
জগুমামার পুরো নাম ডঃ জগবন্ধু মুখোপাধ্যায়। উনি একাধারে একজন বিজ্ঞানী এবং গোয়েন্দা। তার দুই ভাগ্নে টুকলু ও পিকলুর সাহায্যে উনি সত্য অনুসন্ধান করেন। প্রায় প্রতিটি অ্যাডভেঞ্চারেই জগুমামার সঙ্গী হয় তার ভাগনে টুকলু ও বন্ধু অনন্ত সরখেল। সিবিআই অফিসার সত্যসাধন পট্টনায়েক জগুমামার বন্ধু।
জগুমামা সিরিজের সবকয়টি গল্প ও উপন্যাসই প্রকাশিত হয়েছে "কিশোর ভারতী" পত্রিকার শারদীয়া সংখ্যাগুলিতে। পরে "পত্র ভারতী" থেকে জগুমামার রহস্যকাহিনীগুলিকে গ্রন্থাকারে চারটি খণ্ডে প্রকাশ করা হয়। মুখোশের আড়ালে কাহিনী অবলম্বনে তৈরি সিনেমা মুখোশের অন্তরালে ও রক্ত রহস্য সিনেমা তৈরি হয়েছে। জগুমামা কাহিনীগুলি হল: 
জগুমামা রহস্য সমগ্র ১:
জগুমামা রহস্য সমগ্র ৪:
সমাজসেবা অধিদফতর

সমাজসেবা অধিদপ্তর বাংলাদেশ সরকারের একটি অধিদপ্তর যা দেশে কল্যাণমূলক ও সচেতনতামূলক কর্মসূচি চালায়। এর সদরদপ্তর বাংলাদেশের ঢাকায় অবস্থিত।
১৯৪৭ সালে দেশভাগের পর ঢাকায় বস্তি সমস্যা উদ্ভূত হয়। এ সমস্যার সমাধানে ১৯৫৫ সালে জাতিসংঘের পরামর্শে সমাজকল্যাণ কার্যক্রম শুরু হয়। তারই পরিপ্রেক্ষিতে ১৯৬১ সালে প্রতিষ্ঠিত হয় সমাজকল্যাণ পরিদপ্তর। পরবর্তীতে কার্যক্রমের পরিধি বিস্তৃতির কারণে ১৯৭৮ সালে এই পরিদপ্তরকে সরকারের একটি স্থায়ী  জাতিগঠনমূলক বিভাগ হিসেবে উন্নীত করা হয় এবং ১৯৮৪ সালে একে সমাজসেবা অধিদফতর হিসেবে স্বীকৃতি দেওয়া হয়। ২০১২ সালের ৪ জুন বাংলাদেশ সরকার ২ জানুয়ারিকে সমাজসেবা দিবস হিসাবে ঘোষণা দেয়। 
সমাজসেবা অধিদফতর বর্তমানে ১০৩২টি কার্যালয়ের মাধ্যমে ৫৪টি কার্যক্রম পরিচালনা করছে। উল্লেখযোগ্য কার্যক্রমগুলো হচ্ছে:
জিম সর্ব

জিম সর্ব (জন্ম ২৭ই আগস্ট ১৯৮৭) হলেন একজন ভারতীয় অভিনেতা এবং থিয়েটার পরিচালক। হিন্দি চলচ্চিত্র শিল্পে তার পার্শ্ব কাজের জন্য বিশেষভাবে পরিচিত, তিনি একটি স্ক্রিন পুরস্কার এবং দুইটি ফিল্মফেয়ার পুরস্কারের প্রাপক। অধিকতর, তিনি ভারতে বহুসংখ্যক প্রযোজিত নাট্যশালায় পরিচালনা এবং অভিনয় করেছেন।
রাম মাধবনির সমলোচনামূলক এবং ব্যবসাহিকভাবে সফল জীবনীসংক্রান্ত নাটকীয় চলচ্চিত্র "নির্জা"-তে খলনায়কের চরিত্রে অভিনয় করে, ২০১৬ সালে তিনি চলচ্চিত্রে প্রথম্বারের জন্য আবির্ভূত হন; ভূমিকাটির জন্য সমলোচকদের থেকে ইতিবাচক সমলোচনা এবং ফিল্মফেয়ার শ্রেষ্ঠ পার্শ্ব অভিনেতা পুরস্কারের ও একটি স্ত্রিন পুরস্কারের মতো পুরস্কার ও মনোনয়ন অর্জন করেন। রোমাঞ্চকর চলচ্চিত্র "অ্যা ডেথ ইন দ্য গুঞ্জ"-এ তার ভূমিকার পর, তিনি ঐতিহাসিক নাটকীয় চলচ্চিত্র "পদ্মাবত" (২০১৮) এবং জীবিনীসংক্রান্ত চলচ্চিত্র "সঞ্জু"-তে তার নেতিবাচক ভূমিকার জন্য প্রভাবশালী অভিনেতা হয়ে ওঠেন এবং উভয়ই ২০১৮ সালের সর্বোচ্চ উপার্জিত ভারতীয় চলচ্চিত্রের তালিকার স্থান দখল করে।
জনস্বাস্থ্য প্রকৌশল অধিদপ্তর

জনস্বাস্থ্য প্রকৌশল অধিদপ্তর বাংলাদেশ সরকারের স্থানীয় সরকার বিভাগের আওতাধীন একটি দপ্তর যা বিশুদ্ধ পানি সরবারহ ও স্যানিটেশন সুবিধা তদারকি করে। এর সদরদপ্তর বাংলাদেশের ঢাকায় অবস্থিত।
জনস্বাস্থ্য প্রকৌশল অধিদপ্তর ১৯৩৬ সালে পূর্ব বাংলায় প্রতিষ্ঠিত হয়। বর্তমানে ওয়াসার আওতাধীন এলাকা ব্যতীত (ঢাকা, নারায়ণগঞ্জ, চট্টগ্রাম, খুলনা ) সমগ্রদেশের নিরাপদ পানি সরবরাহ ও স্যানিটেশন ব্যবস্থা নির্মাণ ও ব্যবস্থাপনার দায়িত্ব এ অধিদপ্তরের উপর ন্যাস্ত।
১৯৯৩ সাল থেকে এ দপ্তর খাবার পানিতে আর্সেনিক বিষয়ে সচেতন করে আসছে ।
রূপকল্প: জনগনের জন্য সুপেয় পানি সরবরাহ ও স্বাস্থ্যসম্মত স্যানিটেশনের ব্যবস্থা করা। 
অভিলক্ষ্য : সকলের জন্য পানি সরবরাহ ও স্যানিটেশন সুবিধা বাস্তবায়নের জন্য প্রতিষ্ঠানসমূহের এবং কমিউনিটি দক্ষতা বৃদ্ধি করা।
রত্নাসিমহা

রত্নাসিমহা (আইএসটি: রত্না-সিমহা, র. চ. ১৩০২ –১৩০৩ খ্রিষ্টাব্দ) ছিলেন বর্তমানকালীন ভারতের রাজস্থান মেদাপত (মেবাড়) রাজ্যের একজন শাসক। তিনি গুহিলা রাজবংশের রাওয়াল বিভাগে অন্তুর্ভূক্ত, যা চিত্রকূত দুর্গ (বর্তমান-দিনে চিত্তরগড়) থেকে শাসন করেছিল। বিভাগটির সর্বশেষ শাসক, তিনি ১৩০৩ খ্রিষ্টাব্দে আলাউদ্দিন খিলজি দ্বারা পরাজিত হন।
রাজস্থানি কিংবদন্তিরা তাকে রাজপুত শাসক রতন সিং হিসেবে উল্লেখ করেন। তার একটি কাল্পনিক সংস্করণ মালিক মুহম্মদ জায়সীর "পদ্মাবতে" রতন সেন হিসেবে আবির্ভূত হয়। কাব্যটির অনুযায়ী, তার সুন্দরী স্ত্রী রাণী পদ্মিনীকে পাওয়ার জন্য আলাউদ্দিন চিত্তরগড়ে আক্রমণ করেন; কুম্ভলগড়ের রাজা দেবপালের সাথে একটি যুদ্ধে রতন সেনের মৃত্যুবরণের পর আলাউদ্দিন দুর্গটিকে দখল করেন; পরবর্তীকালে, পদ্মিনী এবং অন্যান্য নারীরা তাদের সম্মান রক্ষা করার জন্য জওহর করেন।
অ্যাগার

অ্যাগার ( বা ), বা অ্যাগার-অ্যাগার হলো জেলির মতো পদার্থ, যা কিছু প্রজাতির লাল শৈবালের কোষ প্রাচীর থেকে প্রাপ্ত পলিস্যাকারাইডের সমন্বয়ে গঠিত, প্রাথমিকভাবে ওগোনোরি ("গ্রাসেরিয়া" এবং) "টেঙ্গুসা" ("জেলিডিয়াসি") থেকে তৈরি করা যায়। .
অ্যাগার হলো দুটি উপাদান, যথা: রৈখিক পলিস্যাকারাইড অ্যাগারোজ এবং অ্যাগারোপেকটিন নামক অণুর একটি এগারোপেকটিন মিশ্রণ। এটি নির্দিষ্ট প্রজাতির শেওলার কোষের দেয়ালে সহায়ক কাঠামো গঠন করে এবং পরিস্ফুটিত হওয়ার মাধ্যমে উৎপাদিত হয়। এই শেওলাগুলি অ্যাগারোফাইট নামে পরিচিত, যা রোডোফাইটা (লাল শৈবাল) পরিবারের অন্তর্গত।
অ্যাগার এশিয়া জুড়ে মিষ্টান্ন তৈরির একটি উপাদান হিসাবে এবং মাইক্রোবায়োলজিক্যাল কাজের জন্য কালচার মাধ্যম ধারণ করার জন্য কঠিন স্তর হিসাবে ব্যবহৃত হয়েছে। অ্যাগার একটি রেচক পদার্থ হিসাবেও ব্যবহার করা যেতে পারে। একটি তাৎক্ষণিক ক্ষুধা দমনকারী এবং জেলটিনের একটি নিরামিষ বিকল্প। স্যুপ জন্য ঘন অ্যাগার ব্যবহার করা হয়। ফলের সংরক্ষণ, আইসক্রিম এবং অন্যান্য ডেজার্টেও এটি ব্যবহার করা হয়। মদ্যপানের ক্ষেত্রেও এটি ব্যবহৃত হয়। এছাড়াও এটি কাগজ এবং কাপড় মাপার চক হিসাবে ব্যবহৃত হয়।
টান্ডি দর্জি

টান্ডি দর্জি (; জন্ম ) ভুটানের বর্তমান পররাষ্ট্রমন্ত্রী, যিনি ২০১৮ সালের নভেম্বর মাস থেকে দায়িত্ব পালন করছেন। ২০১৮ সালের অক্টোবর মাস থেকে তিনি ভুটানি আইনসভার সদস্য হিসেবে দায়িত্ব পালন করছেন। তিনি বাংলাদেশের ময়মনসিংহ মেডিকেল কলেজের প্রাক্তন শিক্ষার্থী ছিলেন।
তিনি ঢাকা বিশ্ববিদ্যালয়ের আওতাভুক্ত ময়মনসিংহ মেডিকেল কলেজ থেকে এমবিবিএস ডিগ্রি লাভ করেন। এরপর, আন্তর্জাতিক গণস্বাস্থ্য বিষয়ে অস্ট্রেলিয়ার সিডনি বিশ্ববিদ্যালয় থেকে তিনি স্নাতকোত্তর ডিগ্রি লাভ করেন। এছাড়াও তিনি ক্যানবেরা বিশ্ববিদ্যালয় থেকে এমবিএ ডিগ্রি অর্জন করেন।
রাজনীতিতে আসার পূর্বে তিনি একজন শিশুরোগ বিশেষজ্ঞ, গণস্বাস্থ্য গবেষক ও প্রযুক্তি উপদেষ্টা ছিলেন। তিনি দ্রুক ন্যামরুম শোংপার প্রতিষ্ঠাতা সদস্য ও সাবেক সভাপতি ছিলেন। তিনি ২০০৮ ও ২০১৩ সালে ভুটানি আইনসভার নির্বাচনে অংশ নিয়েছিলেন। তিনি ২০১৮ সালে ভুটানি আইনসভার নির্বাচনে লিংমুখা টোয়েডোয়াং সংসদীয় আসন থেকে আইনসভার সদস্য নির্বাচিত হন। তিনি নির্বাচনে দ্রুক ফুয়েনসাম শোংপা দলের সোনাম ওয়াংয়েল ওয়াংকে পরাজিত করেন।
২০১৮ সালের ৩ নভেম্বর আনুষ্ঠানিকভাবে ভুটানি প্রধানমন্ত্রী লোটে শেরিং মন্ত্রিসভার সদস্যদের নাম ঘোষণা করেন এবং টান্ডি দর্জিকে ভুটানের পররাষ্ট্রমন্ত্রী হিসেবে ঘোষণা করেন। ২০১৮ সালের ৭ নভেম্বর তিনি আনুষ্ঠানিকভাবে পররাষ্ট্রমন্ত্রী হিসেবে দায়িত্বগ্রহণ করেন।
রাজিয়া সুলতানা (আইনজীবী)

রাজিয়া সুলতানা মিয়ানমারে জন্ম নেওয়া একজন বাংলাদেশি আইনজীবী, যিনি আন্তর্জাতিক সাহসী নারী পুরস্কার ২০১৯ লাভ করেছেন।
রাজিয়া সুলতানা ১৯৭৩ সালে মিয়ানমারের রাখাইন রাজ্যের মংডুতে এক রোহিঙ্গা পরিবারে জন্মগ্রহণ করেন। মিয়ানমারে জন্ম হলেও তিনি বেড়ে উঠেছেন বাংলাদেশে।
রাজিয়া সুলতান রোহিঙ্গাদের মানবাধিকার নিয়ে কাজ করে চলেছেন। এছাড়াও, তিনি মিয়ানমারের অন্যান্য জাতিসত্তার মানবাধিকার নিয়েও কাজ করে থাকেন। তিনি একাধারে একজন আইনজীবী, শিক্ষাবিদ ও মানবাধিকার কর্মী। তিনি রোহিঙ্গাদের নিয়ে কাজ করলেও মূলত নারী ও শিশুদের মানবাধিকার লঙ্ঘনের বিষয় নিয়ে কাজ করে থাকেন।
২০১৬ সাল থেকে তিনি বাংলাদেশে বসবাসকারী শতাধিক রোহিঙ্গা জাতিসত্তার ব্যক্তিদের সাক্ষাৎকার নিয়ে "উইটনেস টু হরর" ও "রেপ বাই কমান্ড" শিরোনামের দুইটি প্রতিবেদন প্রকাশ করেন। প্রতিবেদন দুইটিতে রোহিঙ্গা নারীদের প্রতি মিয়ানমার সেনাবাহিনীর যৌন নির্যাতনের কাহিনি ফুটে উঠেছে। এছাড়াও তিনি কালান্দান প্রেসের "দ্য কিলিং ফিল্ডস অব আলেথানকিয়াও" শিরোনামের একটি প্রতিবেদনে অবদান রেখেছেন।
পেশাগত জীবনের বাইরে তিনি 'ফ্রি রোহিঙ্গা কোয়ালিশন' এর কোঅর্ডিনেটর ও 'আরাকান রোহিঙ্গা ন্যাশনাল অর্গানাইজেশন' এর নারী শাখার পরিচালক হিসেবে দায়িত্ব পালন করছেন।
ফৌজিহ খলিলি

ফৌজিহ খলিলি (; জন্ম: ১০ অক্টোবর ১৯৫৮) একজন সাবেক টেস্ট ও একদিনের আন্তর্জাতিক ক্রিকেটার, যিনি আন্তর্জাতিক ক্রিকেটে ভারত জাতীয় ক্রিকেট দলের হয়ে প্রতিনিধিত্ব করেছেন। ঘরোয়া ক্রিকেট লীগ পর্যায়ে তিনি তামিলনাড়ুর হয়ে প্রতিনিধিত্ব করেছেন। তিনি আন্তর্জাতিক পর্যায়ে ৮টি টেস্ট এবং ১৩টি একদিনের আন্তর্জাতিক ম্যাচ খেলেছেন। একমাত্র মহিলা উইকেটরক্ষক ক্রিকেটার হিসেবে তিনি মহিলা ক্রিকেট বিশ্বকাপ প্রতিযোগিতায় সর্বাধিক স্টাম্পিং করে ২০ উইকেট শিকারের কীর্তি গড়েন।
চিতোড্ডা মসজিদ

চিতোড্ডা মসজিদ বাংলাদেশের কুমিল্লা জেলার বরুড়া উপজেলায় অবস্থিত মসজিদ। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
মসজিদটি ৩টি গম্বুজসহ উচ্চ কাঠামোর ওপর আয়াতাকার ভাবে নির্মাণ করা হয়েছে। প্রাপ্ত শিলালিপি অনুযায়ী মোহাম্মদ জামাল নামক ব্যক্তি ১৭৭৪ সালে মসজিদটি নির্মাণ করেন।
বড় শরিফপুর মসজিদ

বড় শরিফপুর মসজিদ বাংলাদেশের কুমিল্লা জেলায় অবস্থিত একটি ঐতিহাসিক মসজিদ। এটি বাংলাদেশে অবস্থিত মুঘল স্থাপনার মসজিদ।
এটি বাংলাদেশের চট্টগ্রাম বিভাগের কুমিল্লা জেলার মনোহরগঞ্জ থানার বড় শরীফপুর গ্রামের নাগেরশ্বর দিঘির পূর্বতীরে অবস্থিত।
মসজিদের শিলালিপি অনুযায়ী মসজিদটি মুহাম্মদ হায়াত আবদ করিম ১৭০৬-১৭০৭ সালে নির্মাণ করেন। প্রচলিত মতানুযায়ী নির্মাতা অত্র এলাকার কোতোয়াল ছিলেন। তাই এটি কোতোয়ালি মসজিদ নামে পরিচিত। ১৯৫৯ সাল থেকে মসজিদটি সংরক্ষিত স্থাপনা হিসেবে সংরক্ষিত রয়েছে। ১৯৬০ এর দশকে মসজিদটি সংস্কার করা হয়। পরবর্তীতে বাংলাদেশ প্রত্নতত্ত্ব অধিদপ্তর আরো সংস্কারকার্য‌ চালায়। 
মসজিদটির আকৃতি আয়তাকার। পূর্বদিকের অংশে তিনটি খিলানযুক্ত দরজা রয়েছে যার মধ্যে কেন্দ্রীয় দরজাটি অপেক্ষাকৃত বড়। দরজাগুলির বিপরীত দিকে পশ্চিম দেওয়ালে তিনটি মিহরাব রয়েছে। এক্ষেত্রেও কেন্দ্রীয় মিহরাবটি বাকি দুইটি মিহরাবের তুলনায় অপেক্ষাকৃত বড়।
মসজিদের চারকোণে চারটি বড় অষ্টভুজাকার মিনার রয়েছে। এছাড়াও কেন্দ্রীয় বৃহৎ প্রবেশপথের উপরে দুইটি অষ্টভুজাকার মিনার রয়েছে। গম্বুজের সংখ্যা তিনটি। কেন্দ্রীয় গম্বুজটি অপেক্ষাকৃত বৃহৎ। গম্বুজের ভেতরের অংশ পাতার নকশা শোভিত। এছাড়া বাইরের অংশে চক্রনকশার কাজ রয়েছে।
যমুনা সেতু পশ্চিম পাড় ইকোপার্ক

যমুনা সেতু পশ্চিম পাড় ইকোপার্ক (বঙ্গবন্ধু যমুনা ইকোপার্ক) সিরাজগঞ্জ জেলার সদর উপজেলার সয়দাবাদ এলাকায় অবস্থিত।
ইকোপার্কটি বঙ্গবন্ধু যমুনা বহুমূখী সেতুর সংলগ্ন যমুনা নদীর পশ্চিম পাড়ের বাঁধ ঘেঁষে জাতীয় মহাসড়ক,এলেঙ্গা-হাটিকমরুল N405 -এর উত্তর পাশে অবস্থিত।
সেতু তৈরির পরপরই বনবিভাগ সেতুর আশপাশে বনায়ন কার্যক্রম শুরু করে। এবং ২০০৭ সালে, ৫০.২ হেক্টর (১২৪ একর) জায়গা নিয়ে ইকোপার্ক তৈরির প্রজ্ঞাপন জারি করা হয়। ২০০৮ সালের ৯ মার্চ তৎকালীন বাংলাদেশ সেতু কর্তৃপক্ষের নির্বাহী পরিচালক ও সরকারের সচিব খান এম ইব্রাহীম হেসেন পার্কটি উদ্বোধন করেন।